क्षेत्ररक्षण में सुधार की जरूरत : रैना  
भारतीय टीम ने पहले वनडे मैच में वेस्टइंडीज को भले ही चार विकेट से हरा दिया हो लेकिन कप्तान सुरेश रैना खिलाड़ियों के क्षेत्ररक्षण से खुश नहीं हैं।
भारतीय टीम ने पहले वनडे मैच में वेस्टइंडीज को भले ही चार विकेट से हरा दिया हो लेकिन कप्तान सुरेश रैना खिलाड़ियों के क्षेत्ररक्षण से खुश नहीं हैं और उनका कहना है कि इस विभाग में सुधार करने की जरूरत है। रैना ने हालांकि पहले मैच में हरफनमौला प्रदर्शन के लिए साथी खिलाड़ियों की प्रशंसा की।  उन्होंने कहा, गेंदबाजों ने शानदार प्रदर्शन किया जिसके बाद रोहित शर्मा और शिखर धवन ने ऐसा ही प्रदर्शन जारी रखा। पिच बल्लेबाजों के मुफीद नहीं थी लेकिन हम लगातार छोर बदलते रहे। रोहित ने 75 गेंद में 68 और धवन ने 76 गेंद में 51 रन बनाकर भारत को जीत दिलाने में अहम भूमिका निभाई।इस मैच में 50 गेंद में 43 रन बनाने वाले रैना ने कहा, हम क्षेत्ररक्षण और अच्छा प्रदर्शन कर सकते हैं, कुछ खिलाड़ियों को ज्यादा जोश दिखाने की जरूरत है। इस क्षण अच्छा महसूस हो रहा है और मुझे आशा है कि हम अगले मैच में भी अच्छा प्रदर्शन जारी रखेंगे। भारत के गेंदबाजों ने सोमवार को मैच में शानदार गेंदबाजी की और हरभजन सिंह के तीन विकेट के अलावा कप्तान रैना ने दो खिलाड़ियों को पवेलियन भेजा।